Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: az 1107/1999. (X. 8.) Korm. határozathoz
Paragraph Index: 231

11. A lakossági és közületi energiamegtakarítás támogatása Az energiamegtakarítást eredményező gazdaságos beruházásokhoz lakossági vissza nem térítendő támogatást kell biztosítani. Kiemelten kell kezelni az épületek hőszigetelésének a javítását (homlokzatok, födémek, pincék és nyílászárók) szolgáló beruházásokat. A lakosságnak és a közületeknek nyújtott támogatások segítségével célkitűzés 2010-ig a közlekedési célú energiamegtakarításon felül 10 PJ/év energiahordozó megtakarítás elérése. A támogatások az Energiatakarékossági Program keretében főként vissza nem térítendő támogatásokkal történnek. A támogatások mértéke a 2000—2001. években 100 M Ft évente, ami a program intenzifikálását követően emelkedik. Felelős: gazdasági miniszter belügyminiszter Energiatakarékossági és Energetikai Környezetvédelmi Kht. vezetője Határidő: az előkészítésre: 1999. november 30., a végrehajtásra: a támogatáshoz szükséges pénzeszközök rendelkezésre állása függvényében, 2000. január 1-jétől 2010-ig folyamatos

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes